cyanic-selkie/wikianc huggingface dataset:
Çan Van Hıonq
Həyatı
1965-ci ildə ABŞ-nin təzyiqi ilə prezident Nquyen Khan Ali Milli Şuranı çağırmış, burada Hıonq Vyetnam Respublikasının Baş naziri vəzifəsinə təsdiq edilmişdir. Bu zaman Sayqon və Vaşinqton Şimali Vyetnama qarşı genişmiqyaslı bombardman kampaniyası planlaşdırırdılar, lakin bu, cənubda sabitlik tələb edirdi. 1965-ci ilin yanvarında hökumət hərbi xidmətə çağırış müddətini uzatmış və bu, tələbələr və buddistlər arasında kütləvi etirazlara səbəb olmuşdu. Nəticədə hökumət könüllü olaraq istefa vermiş və hakimiyyəti Fan Hui Kuatın başçılıq etdiyi kabinetə vermişdir. O, 1967-ci il prezident seçkilərində 10% səs toplamışdır.
Turşu (qida)
Turşu və ya şoraba — Azərbaycan mətbəxində sirkəyə (turşuya) və duza qoyulmuş məhsullar.
Çupakabra
Çupakabra (keçi soran) — ev heyvanlarını öldürən mifik canlı məxluqdur. 1975-ci ildən başlayaraq Puerto-Rikoda ev heyvanları naməlum səbəbdən ölməyə başlayır. Bu hadisə 1995-ci ilin mart ayında yenidən təkrarlanır. Onlar bu qəribə məxluqu "Çupakabra" adlandırırlar. Çupakabranın mövcud olmasını göstərən dəqiq dəlil yoxdur.
Turşu (qida)
Azərbaycan mətbəxində sirkəyə (turşuya) və duza qoyulmuş məhsullar xüsusi yer tutur. Belə məhsullar iştaha artırır, bişirilmiş xörəyin ləzzətini yüksəldir, qış fəslində köməyimizə yetir. Azərbaycan mətbəxində turşu və ya şorabalar müxtəlif üsul və qaydalarla hazırlanır.
Arxaik mədəniyyətdə ilk dəfə torpaqdan edilmə böyük boy küplər içərisində quraşdırılması yapılmaktaydı. Ticari məhsul olaraq istifadə edilməyə başlandığı antik çağlarda taxtadan edilən qablarla daşındığı və saxlandığı da görülməklə birlikdə taxta və turşunun reaksiyaları səbəbiylə qalıcı olaraq həmişə torpaq qablar edilmişdir. İndiki vaxtda bu tür torpaq qabların yerini plastik, şüşə qab, paslanmayan tənəkə qablar almışdır.
Böyük Britaniya və İrlandiya Kral Antropologiya İnstitutu
Böyük Britaniya və İrlandiya Kral Antropologiya İnstitutu (KAİ) —  antropologiya sahəsində dünya miqyasında fəaliyyət göstərən beynəlxalq elmi cəmiyyət.
1871-ci ildə yaradılmışdır. Tərkibinə antropologiyanın bütün sahələri, o cümlədən bioloji antropologiya, təkamül antropologiyası, sosial antropologiya, mədəni antropologiya, vizual antropologiya, tibbi antropologiya və bunlar daxilində alt ixtisaslar və s. aiddir.
KAİ, antropologiyanın ictimai anlayışı adı ilə antropologiyanın ictimai işlərə və sosial məsələlərə verdiyi töhfəni təbliğ edir. Buraya yalnız akademik antropoloqlar deyil, mövzu ilə maraqlananlar, eləcə də antropologiya təhsili alan və digər sahələrdə çalışan mütəxəssislər daxildir. Kral Antropologiya İnstitutunun prezidenti, adətən, iki illik müddətə seçilir.
Tarixi
İnstitutun üzvləri 1837-ci ildə qurulmuş Aborigenləri Müdafiə Cəmiyyətindən 1843 ayrılmış bir qurupun formalaşdırdığı London Etnoloji Cəmiyyətinin qurucu üzvlərinin davamçıları hesab olunurlar. Yaradılan yeni cəmiyyət insan irqləri üzərində aparılan bütün müşahidələrin toplanması və sistemləşdirilməsi üçün mərkəz olmalı idi. 1863-1870-ci illərdə burada iki təşkilat: Etnologiya Cəmiyyəti və Antropologiya Cəmiyyəti fəaliyyət göstərirdi. Böyük Britaniya və İrlandiya Antropologiya İnstitutu (1871) bu iki rəqib təşkilatın bazasında yaradılmışdır. 1907-ci ildə isə institutun adına "kral" sözünün əlavə edilməsinə icazə verilmişdir.
Həqiqi üzvlük statusu almaq istəyən şəxslər, adətən namizəd üzvləri şəxsən tanıyan hazırkı üzvlər tərəfindən üzvlüyə qəbul üçün tövsiyə olunurlar. İnstituta üzvlük, ilk növbədə bəşəriyyətin və ya ictimai elmlərin öyrənilməsində peşəkar və ya akademik nailiyyətləri olan tanınmış alimlər üçün nəzərdə tutulmuşdur. Üzvlər KAİ Şurası tərəfindən seçilir və onlar KAİÜ  fəxri adından istifadə edə bilərlər.
Nəşrlər
İnstitut hazırda üç jurnal nəşr edir:
1925-1932-ci illərdə Kral Antropologiya İnstitutu Şurasının rəhbərliyi ilə "Hindistan Antikvarı" jurnalı  nəşr edilmişdir.
KAİ kolleksiyası
KAİ-nin foto, film, arxiv və əlyazmalardan ibarət maraqlı tədqiqat kolleksiyası var.
Fotoqrafiya kitabxanasında 1860-cı illərdən başlayaraq tarixi bir dövrü əhatə edən 75.000-dən çox neqativ, slayd və digər şəkillər saxlanılır. Foto kitabxana dünya mədəniyyətlərinin müxtəlifliyini, eyni zamanda fotoqrafiya şəkillərinin hazırlanması tarixini əks etdirir.
Kral Antropologiya İnstitutu, antropoloji tədqiqat metodu və təhsil mənbəyi kimi etnoqrafik film və videoların yenidən işlənilərək daha da təkmilləşdirilməsində fəal iştirak edir. Nüsxələri təhsil və akademik məqsədlər üçün satışa təqdim olunan geniş video kolleksiyasına malikdir. Filmləri araşdırmaq və saytda izləmək olar.
Arxiv və əlyazma nüsxələrinin kolleksiyası təqribən 150 ildən çox dövrü əhatə edir. İllər öncə KAİ kitabxanasına həvalə edilmiş çox sayda mətn və vizual material qorunub saxlanılır və davamlı olaraq kataloqlaşdırılır.
KAİ, 1976-cı ildə Muzeyə verilmiş keçmiş Kral Antropologiya İnstitutunun Kitabxanasını özündə birləşdirən Britaniya Muzeyinin Antropologiya Kitabxanası ilə sıx əlaqədə fəaliyyət göstırir. Kitabxana Britaniya Muzeyindəki Antropologiya Mərkəzinin içərisində yerləşir və faktiki olaraq İngiltərənin milli antropologiya kitabxanasıdır. Kitabxananın saytından hamı istifadə edə bilər; Kral Antropologiya İnstitutunun üzvləri institut tərəfindən əldə edilmiş kitabları borc ala bilərlər.
Haksli xatirə medalı
Haksli Xatirə Medalı 1900-cü ildə, hər hansı bir antropoloji tədqiqat sahəsində fərqlənən ingilis və ya xarici elm adamlarının işlərini müəyyənləşdirmək və qəbul etmək üçün Tomas Henri Hakslinin şərəfinə təsis edilmişdir. Xatirə medalı Kral Antropologiya İnstitutu tərəfindən verilən ən yüksək fəxri mükafat olub, hər il şuranın səsverməsi ilə təqdim edilir.
Rivers xatirə medalı
Medal 1923-cü ildə İnstitut Şurası tərəfindən cəmiyyətin mərhum prezidenti Vilyam Halse Riversin xatirəsinə təsis edilmişdir. Medal, ümumilikdə sosial, fiziki, yaxud mədəni antropologiya, o cümlədən arxeologiya sahəsində əhəmiyyətli töhfə verən və beş il ərzində nəşr olunan əsər üçün təqdim edilir.
KAİ tədbirləri
KAİ müxtəlif zamanlarda aktual mövzularda mühazirələr, seminarlar və digər xüsusi tədbirlər keçirir. İngiltərədəki universitetlər və müəssisələrlə birgə əməkdaşlıq çərçivəsində iki ildən bir keçirilən Beynəlxalq Etnoqrafik Film Festivalları beynəlxalq etnoqrafik film təqviminin tanınmış bir hissəsidir. Film mükafatları uğrunda yarışmalar dünyanın hər yerində film istehsalçılarının iştirakını özünə cəlb edir.
Üzvlük
Üzvlər KAİ Şurası tərəfindən qəbul olunmuş norma və prinsiplərə əsasən seçilir.
Ümumdünya Kompüter Oyunları
WCG — Ümumdünya kompüter oyunları turnir seriyası 2000-ci ilin oktyabrında keçirilmiş əlamətdar tədbir ilə başlayır. Həmin ay Koreyanın Seul şəhərində dünyanın 17 ölkəsindən 174 peşəkar oyunçunun qatıldığı WCG Challenge kiber-turniri keçirilmişdir. Müsabiqə həmin dövr üçün ən məşhur olan 4 oyun üzrə keçirilirdi: Quake III: Arena, FIFA 2000, Age of Empires II, StarCraft: Brood War. Böyük uğurla keçən bu tədbir bütün dünyada çox müsbət qarşılanmışdır.2001-ci ildən başlayaraq, müsabiqə "World Cyber Games (WCG) — Ümumdünya kompüter oyunları" adı altında keçirilir.
2001-ci ildə Ümumdünya kompüter oyunlarının finalında iştirak edən ölkələrin sayı artıq 37-yə çatmışdır, seçmə oyunlarında isə 120 min oyunçu iştirak edirdi. Müsabiqədə keçirilən rəsmi oyunların da sayı artmışdı. Oyunların sayı artıq 6 idi: Quake III: Arena, FIFA 2001, Age of Empires II, StarCraft: Brood War, UnrealTournament, Half-Life: Counter-Strike.
2002-ci ildən başlayaraq WCG (ÜKO)-nin dünya üzrə əhatə dairəsi daha da genişlənir. Çempionatın seçmə oyunlarında dünyanın müxtəlif ölkələrini təmsil edən 1,5 milyondan artıq oyunçu iştirak edirdi. Müsabiqənin böyük finalı (Grand Final) həmin il Koreyanın Tedjon şəhərində keçirilmişdir. Böyük final zamanı şəhərə dünyanın 45 ölkəsindən təqribən 470 oyunçu gəlmişdi. Müsabiqə 6 oyun üzrə keçirilirdi: StarCraft: Brood War, 2002 FIFA World Cup, Half Life: Counter Strike, Age of Empires II: The Conquerors, Quake II: Arena i Unreal Tournament. Tədbiri işıqlandırmaq üçün 300-dən artıq jurnalist akkreditə olunmuşdu. Onların arasında dünyanın ən iri telekanallarının şərhçiləri də var idi.
2003-cü çempionatının seçmə oyunlarında iştirak etmiş oyunçuların sayı artıq 600 minə çatmışdı. Həmin ildən başlayaraq, çempionatda keçirilən rəsmi oyunların sayı artmaqla yanaşı, aparat platforması da genişlənmişdir. PC üçün nəzərdə tutulan 6 oyunla yanaşı (WarCraft III: Reign of Chaos, FIFA Soccer 2003, Age of Mythology, StarCraft: Brood War, Unreal Tournament 2003, Half-Life: Counter-Strike), rəsmi oyunların sırasına XBOX konsoli üçün Halo oyunu da daxil edilmişdir. 7 rəsmi oyundan savayı, Koreya Respublikası hökumətinin sponsorluq etdiyi 8-ci — Survival Project oyunu da var idi.
2004-cü ildə çempionatın Qrand-finalı ilk dəfə olaraq, Koreyanın hüdudlarından kənarda keçirilmişdi. Bu dəfə böyük finalın keçirildiyi şəhər San-Fransisko oldu. San-Fransisko şəhəri ilə yanaşı, Qrand-finalın keçirilməsində iddialı olan şəhərlər arasında Sinqapur və Milan kimi şəhərlər də var idi. 2004-cü il Ümumdünya kompüter oyunları çempionatı 8 məşhur oyun üzrə keçirilirdi: PC platforması üzrə keçirilən oyunlar — WarCraft® III: Frozen Throne, StarCraft®: Brood War™, Half-Life™: Counter-Strike Condition Zero, Unreal™ Tournament 2004, Need for Speed: Underground, FIFA Soccer 2004. XBOX konsoli üzrə keçirilən oyunlar — Project Gotham Racing 2, Halo.
2005-ci ildə keçirilmiş çempionatın seçmə oyunlarında qələbə çalmış 615 oyunçu müsabiqənin finalında iştirak edirdi, çempionatın mükafat fondu isə 2 milyon ABŞ dolları təşkil edirdi. Qrand-finalı işıqlandırmaq üçün 350-dən yuxarı jurnalist akkreditə olunmuşdu.
2005-ci ilin Qrand-finalı 16 – 21 noyabr tarixində Sinqapurda keçirilmişdir. Bu əlamətdar tədbirin getdikcə artan nüfüzu ilə əlaqədar olaraq, artıq çempionata təqribən 800 oyunçunun qatılması heç də təəccüblü deyildi. 2005-ci il WCG (ÜKO) aşağıdakı rəsmi oyunlar üzrə keçirilirdi: PC platforması üzrə 6 oyun: StarCraft®: Brood War™, WarCraft® III: Frozen Throne™, Warhammer 40,000: Dawn of War™, Counter-Strike: Source, FIFA Soccer 2005™, Need For Speed™: Underground2 və XBOX konsoli üzrə 2 oyun: Dead or Alive® 2: Ultimate, Halo2™. Sinqapurda keçirilən final oyunlarının mükafat fondu təqribən 2,5 milyon ABŞ dolları təşkil etdi.
WCG-nin ümumdünya sponsoru olan Samsung Electronics kompaniyasının göstərdiyi dəyərli maliyyə və təşkilati dəstəyini qeyd etmək gərəkdir. Bu tədbirin digər sponsorları Game Industry Promotion&Development Institute, Intel, nVIDIA, Nespot, Microsoft, Vivendi, Pizza Hut, Creative Technology, Java City, G-voice (i-med) kimi dünyada məşhur olan kompaniya və təşkilatlar, həmçinin Samsung RW Combo, SyncMaster kimi ticarət markası olmuşdur.
Qazaxıstanda çeçenlərin poqromu
Qazaxıstanda çeçenlərin poqromu — Şərqi Qazaxıstanda baş verən xalqlararası münaqişə. Çeçen-qorod kəndində baş tutan iğtişaşlar zamanı 40 nəfər həlak olmuş, 50 nəfər məhkum edilmişdir.
Münaqişə məişət zəminində, bir çeçen ilə mədənçi arasında mübahisə nəticəsində başlamışdır. Münaqişə zamanı mədənçi çeçeni dəmir çubuqla döyərək öldürmüşdür. Bundan sonra çeçenlərin yaşadığı Çeçen-qorodok kəndində iğtişaşlar başlamışdır.
Baş verənlərdən Stalin də daxil olmaqla ölkə rəhbərliyi xəbərdar edilmişdi. Hadisələrdən bir neçə gün sonra kütləvi həbslər başlamışdır. 50-yə yaxın insan mühakimə olunmuşdur. Onların hamısı Cinayət Məcəlləsinin 59-2 və 59-7-ci maddələri ilə məhkum edilmişdi. Həmin illərdə qüvvədə olan Cinayət Məcəlləsinin 59-cu maddəsində dövlət nizam-intizamına qarşı cinayətlərə, soyğunçuluğa görə cəzalar müəyyən edilmiş və "bütün əmlakı" müsadirə olunmaqla uzun müddətə azadlıqdan məhrumetmə və ya edam cəzası nəzərdə tutulmuşdu.
Bariatrik cərrahiyyə
Bariatrik cərrahiyyə obez insanlar üzərində həyata keçirilən müxtəlif prosedurları ehtiva edir. Bariatrik cərrahiyyə arıqlamaq və piylənmənin ağırlaşmalarını azaltmaq üçün ən təsirli müalicə üsulu hesab olunur.
Balıqyetişdirmə
thumb|400px|right|Şotlandiyanın [[Lamb Holm adasında balıqyetişdirmə ferması]]
Balıqyetişdirmə — Balıq körpələrinin süni göl və nohurlarda əmtəə məqsədilə satış çəkisinə qədər intensiv yetişdirilməsi və bəslənməsi.
Budda Bahar Məbədi
Budda Bahar Məbədi — Çinin Luşan qraflığının Zhaocun qəsəbəsində yerləşən Vairocana Buddanı təsvir edən nəhəng heykəldir.
Haqqında
Budda Bahar Məbədi öz adını yaxınlıqdakı Tianrui isti bulağından götürür, onun suyu 60 °C (140 °F) temperaturda müalicəvi xüsusiyyətləri ilə bölgədə məşhurdur. Bütövlükdə layihənin təxminən 55 milyon dollara başa gəldiyi təxmin edilirdi, onun 18 milyon dolları heykəl üçün xərclənmişdir qalan bir hissəsi heykəlin ətraf hissələrinə sərf edilmişdir.
Arte (manqa)
Arte (Yapon. アルテ, Hepburn: Arute) — Kei Ohkubo tərəfindən yazılmış Yapon manqa seriyasıdır. O, 2013-cü ilin oktyabr ayından Tokuma Şotenin seinen manqa jurnalı Monthly Comic Zenon-da seriallaşdırılıb. O, on altı tankobon cildində toplanmışdır. Manqa Şimali Amerikada Media Do tərəfindən lisenziyalaşdırılıb. Seven Arcs tərəfindən 2020-ci ilin aprelindən iyun ayına qədər televiziya seriyası yayımlandı.
Mövzu
16-cı əsrin əvvəllərində İtaliyanın Florensiya şəhərində Arte varlı, lakin iflasa uğramış Spalletti ailəsinin yeganə qızıdır. Uşaqlıqdan Artenin qeyri-adi rəssamlıq istedadı olduğunu sübut etdi, lakin atası öldükdən sonra anası onu sənət sevgisindən əl çəkməyə və mümkün qədər tez evlənmək üçün varlı bir gənc tapmağa məcbur edir.
Ancaq Arte xəyallarından əl çəkmir və dövrünün inancının əksinə olaraq, bir gün özünün də ustad rəssam olacağı ümidi ilə birlikdə işləmək üçün ustad rəssam axtarmağa başlayır.
Onun güclü qətiyyəti gənc tanınmış rəssam Leonun diqqətini çəkir və nəticədə onu şagirdi kimi qəbul edir. Təəssüf ki, zaman keçdikcə Arte müəllimi Leoya aşiq olduğunu anlayır və şəxsi sənət arzusu ilə real sevgisi arasında seçim etmək məcburiyyətində qalır.
Arte Spalletti (アルテ, Arute)
Səsləndirən: Mikako Komatsu (Yapon); Felecia Angelle (İngilis)
Florensiyanın varlı evinin varisi Spalletti. Uşaqlıqdan ona dərin sevgi və rəssamlıq istedadı bəxş edilib. Qızının həvəsini təmin etmək üçün atası ona ən yaxşı müəllimləri tutur. Ancaq ölümündən sonra anası onu usta rəssam olmaq arzusundan əl çəkməyə və qəpiksiz ailəsini xilas etmək üçün ən qısa zamanda evlənməyə məcbur edir. Xəyallarını nəyin bahasına olursa-olsun qorumağa qərarlı olan Arte nəhayət evini və varlı statusunu geridə qoyur və dövrünün bütün əxlaqi qaydalarına meydan oxuyur və şagird olmaq üçün usta axtarır.
Leo (レオ, Reo)
Səsləndirən: Katsuyuki Konishi (Yapon); Gianni Matragrano (İngilis)
Uşaqlığı bədbəxt, keçmişi dilənçiliklə keçirən gənc rəssam bir çox tərəddüdlərdən sonra Arteni özünə şagird kimi qəbul etməyə razılaşır, çünki təvazökar mənşəyi bahasına öz peşəsini davam etdirməyə qərar verəndə ilk növbədə özünü Artedə görür.
Angelo Parker (アンジェロ, Anjero)
Səsləndirən: Junya Enoki (Yapon); Wayne Grayson (İngilis)
O, nisbətən varlı bir ailədən olan gənc heykəltaraşın şagirdidir, lakin atasına, Lordluğun hakiminə və beş bacısının cehizini ödəmək üçün lazımi pulu ayırmağa kömək etmək üçün işləməli olur. O, Arteyə ilk baxışdan aşiq olur.
Veronica (ヴェロニカ, Veronika)
Səsləndirən: Sayaka Ohara (Yapon); Erica Schroeder (İngilis)
Zəngin, gözəl və praqmatik fahişə, sonsuz pərəstişkarları və müştəriləri ilə Florensiyanın ən arzuolunan qadınıdır. O, ilk görüşlərindən sonra gənc rəssamın ilk işi olan sonrakı portretini sifariş edənə qədər Artedən bəyənmə alır.
Yuri Falier (ユーリ, Yūri)
Səsləndirən: Kohsuke Toriumi (Yapon); Doug Erholtz (İngilis)
Venesiyalı zadəgan və istedadlı tacir Florensiyaya səfəri zamanı Veronikanı ziyarət etdikdən sonra təsadüfən Arte ilə qarşılaşır. Artenin istedadına və qətiyyətli xarakterinə heyran olan Arte ona həm ailə rəssamı, həm də qardaşı oğlunun müəllimi olmaq üçün Venesiyaya onunla getməyi məsləhət görür.
Katarina (カタリーナ, Katarīna)
Səsləndirən: M.A.O (Yapon); Mişel Mari (İngilis)
Malta və Sofia De Falierin böyük qızı, zadəgan tacir ailəsi və Venesiyanın ən yaşlıları arasındadır. Arte etiket müəllimi olmaq üçün Venesiyaya çağırılır.
Darcia (ダーチャ, Dācha)
Səsləndirən: Kiyono Yasuno (Yapon); Marissa Lenti (İngilis)
Dərzi və fermer qızıdır. Uşaqlıqdan məharətlə tikiş tikir. O, əvvəllər Arte də daxil olmaqla aristokratiyaya həsəd aparmışdı, lakin onun zəhmətkeşliyindən heyran olmuş və Artenin ona öyrətdiyi kimi oxumağı və yazmağı öyrənmişdi.
Manqa
Arte Kei Ohkubo tərəfindən yazılmış və çəkilmişdir. O, 25 oktyabr 2013-cü ildə Tokuma Şotenin Aylıq Komiks Zenonunda serializasiyaya başladı. 2022-ci ilin mart ayından etibarən on altı tankobon cildliyi nəşr edilmişdir. Manqa əvvəllər Şimali Amerikada Media Do tərəfindən lisenziyalaşdırılıb, lakin indi rəqəmsal manqa naşiri Comiskey tərəfindən lisenziyalaşdırılıb.
Anime
19 iyul 2019-cu ildə Tokuma Şoten tərəfindən anime televiziya serialının uyğunlaşdırılması elan edildi. Serial Seven Arcs tərəfindən canlandırılır və rejissoru Takayuki Hamana, Reiko Yoshida serialın kompozisiyasına rəhbərlik edir, Çieko Miyakawa isə personajların dizaynıdır. Qoro İto serialın saundtrekini bəstələyib. 4 aprel — 20 iyun 2020-ci il tarixləri arasında Tokyo MX, BS Fuji və Ytv kanallarında yayımlandı. Maaya Sakamoto açılış mahnısı olan "Clover" mahnısını, Kiyono Yasuno isə "Hare Moyō" mahnısını oxudu.
3 aprel 2020-ci ildə Funimation serialın ABŞ, Kanada, Böyük Britaniya və İrlandiyada yayımlanması üçün lisenziya aldığını elan etdi. 9 oktyabr 2020-ci ildə Funimation serialın ingiliscə dublyaj olunacağını elan etdi və ertəsi gün premyerası oldu.
UEFA Avro 1984 (seçmə mərhələsi, 2-ci qrup)
Oyunların nəticələri
Oyunların başlama vaxtı - yerli vaxtdır
Heyətlər
Seçmə mərhələdə aşağıdakı futbolçular iştirak etmişlər (ən azı bir oyun oynamışlar):
Qüdrət Muğanlı
Qüdrət Muğanlı (Qüdrət Balakişi oğlu Məlikov; ) — Azərbaycan jurnalisti, Azərbaycan Yazıçılar və Jurnalistlər Birliklərinin üzvü, Azərbaycan Respublikasının əməkdar jurnalisti (2005).
Həyatı
Qüdrət Məlikov Sabirabad şəhərində anadan olmuşdur. Azərbaycan Dövlət Pedoqoji İnstitutunun dil-ədəbiyyat fakültəsini və "Jurnalist Sənətkarlığı" İnstitutunu bitirmişdir. Ali siyasi təhsil almışdır. 1969-cu ildən Sumqayıt şəhərində yaşamış və "Sumqayıt" qəzeti redaksiyasında işləmişdir. Qəzetin baş redaktoru olmuşdur.
Azərbaycanda ilk mətbuat orqanı olan "Əkinçi" qəzetinin naşiri Həsənbəy Məlikov (Zərdabi) nəslindən olan Qüdrət Muğanlı bir çox publisistik yazıların və oçerklərin müəllifidir.
Şeirləri respublikanın dövri mətbuatında, "Sumqayıt — 50", "Bu yurdun aşılmaz dağları qala", "Sevgi məktubları", "Bizdən sizə qalan sözdür", "Bu da bir ömürdü", "Həzin nəğmələrdə yaşayan şəhər" almanax və toplularında çap olunmuşdur. "Unuda bilməzsən məni", "Səni ürəyimdə yaşadacağam" və başqa kitabların müəllifidir.
Qüdrət Muğanlı Azərbaycan Yazıçılar Birliyinin və Azərbaycan Jurnalistlər Birliyinin üzvü olmuşdur. "Həsən bəy Zərdabi" mükafatı və "Qızıl qələm" media mükafatı laureatıdır. "Zərdabi" diplomu ilə təltif olunmuşdur.
NGC 3556
NGC 3556 — Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. Sc tipli. tərəfindən ildə 7.62 sm (3 inç) ölçülü  vasitəsilə kəşf edilmişdir.
Qüdrət Muğanlı
Həyatı
Sumqayıt şəhərinin 60 illiyi münasibəti ilə 16 noyabr 2009-cu ildə Azərbaycan Respublikası Prezidentinin sərəncamı ilə "Tərəqqi" medalı ilə təltif olunmuşdur.
Qüdrət Muğanlı 27 oktyabr 2020-ci ildə 79 yaşında vəfat etmişdir.
Latimeria chalumnae
Latimeria chalumnae — latimeriya cinsinə aid iki balıq növündən biri. Canlı fosil heyvanlarından biridir. Latimeriya cinsinə aid hazırda iki növ məlumdur. Latimeria chalumnae növü Afrikanın şərq və cənub sahillərində yaşayır. Latimeria menadoensis isə İndoneziyanın Sulavesi adası yaxınlığında 1997–1999-cu illərdə aşkar edilmişdir.
Təkamül
Latimeriyalılar Coelacanthiformes adlanan dəstəsinə aiddir. Bunlar mövcudluqlarının 400 milyon ilində praktik olaraq dəyişməyən ən nadir canlılardan biridir. Uzun müddət Coelacanthiformes dəstəsinə daxil olan növlər quru onurğalılarının əcdadları olduqlarına inanılırdı, bununla belə latimeriyalıların genomunun tədqiqatları müasir dördayaqlıların ikitənəffüslülərə daha yaxındır. Coelacanthiformes dəstəsinə daxil olan növlərdə təkamül müddətində, başqa heç bir heyvan qrupunda təsvir olunmayan xüsusi anatomik quruluşlar inkişaf etmişdir. Məsələn bu canlılarda bütün onurğalılarda xarakterik olan sərt onurğa sütunu əvəzinə, qalın divarlı bir elastik boruya sahibdirlər. Bu quruluşun inkişafı tamamilə fərqli bir təkamül istiqamətində olmasına baxmayaraq atalarının akkordundan bütün digər onurğalıların bel sütunundan fərqlənir. Möhkəm bir kəllə yerinə bu canlılarda əzələ ilə gücləndirilmiş, daxili bir birləşmə ilə ifadə olunan iki hissədən ibarət olan müəyyən bir beyin qutusuna malikdirlər. Komor latimeriyası bənzər kəllə quruluşuna sahib yeganə müasir heyvandır.
İncəsənətdə
Madaqaskar və Komor adalarının poçt markalarında təsvir olunurlar.
Dimitrana İvanova
Dimitrana İvanova — Bolqarıstanda olan təhsil islahatçısı, seçki hüququ müdafiəçisi və qadın hüquqları müdafiəçisi. O, 1926-1944-cü illərdə Bolqarıstan Qadınlar İttifaqına rəhbərlik edib.
Yeni Şuqan (Bakalı)
Yeni Şuqan — Başqırdıstan Respublikasının Bakalı rayonunda yerləşən kənd. Kənd Mixaylovka kənd şurasının tərkibindədir.
Zərərli istehsal amili
Zərərli istehsal amillərinin təsnifatı
Ekoloji amillər şərti olaraq aşağıdakılara bölünür:
Dimitrana İvanova
Bioqrafiya
Dimitrana Petrova 1881-ci il fevralın 1-də Bolqarıstanın Ruse şəhərində anadan olub. O, tacir qızı olaraq yerli qızlar məktəbində, sonra isə qızlar liseyində təhsil alıb. Bolqarıstanda qadınlara 1896-cı ildən Sofiya Universitetində mühazirə oxumağa icazə verilirdi, lakin onlar 1901-ci ilə qədər orada daimi tələbə ola bilməzdilər və hətta o zaman bu, çətinliklər yaradırdı, çünki qızların orta məktəblərində universitetə qəbul üçün tələb olunan yeddi orta sinifdən yalnız altısı var idi. Dimitranaya bu əsaslarla Sofiyada hüquq fakültəsində yer verilmir, lakin o, Sürix Universitetində fəlsəfə təhsili alan ilk qadın olur. 1900-cü ildə Bolqarıstana qayıtdıqdan sonra o, qadınlar üçün praktiki olaraq yeganə peşə olan müəllim kimi çalışır (baxmayaraq ki, bu 1904-cü ilə qədər evli qadınlar üçün qadağan idi). 1914-cü ildə Dimitrana müəllim Donço İvanovla evlənir, lakin peşəkar fəaliyyətini davam etdirdi (1904-cü ildə evli qadın müəllimlərə qoyulan qadağa aradan qaldırılır). 1921-ci ildə o, Sofiya Universitetinin Hüquq fakültəsində təhsil almaq üçün ərizə verir və sonda buna icazə verilir. İvanova 1927-ci ildə oranı bitirmişdir.
Zərərli istehsal amili
Zərərli istehsal amillərinin təsnifatı
Digər daha mürəkkəb təsnifatlar var.
Dimitrana İvanova
Bioqrafiya
1926-cı ildə İvanova Yuliya Malinovanı ölkəsinin aparıcı qadın hüquq müdafiə təşkilatı, 1901-ci ildə əsası qoyulmuş Bolqarıstan Qadınlar Birliyinin sədri kimi əvəz edir. 1935-1940-cı illərdə Beynəlxalq Qadınlar Alyansının idarə heyətinin üzvü olub. İvanova ictimai müzakirələrdə mübahisəli bir reputasiya qazanır və tez-tez mətbuatda karikaturaların mövzusu olur. Sədr olduğu müddətdə iki məsələyə çox diqqət yetirilirdi: qadınların vəkillik fəaliyyəti ilə məşğul olmasına icazə verilməsi, qadınların digər oxşar peşələrə sahib olmaq hüququnu ifadə edən mühüm simvolik məsələ kimi qiymətləndirildi və qadınların seçki hüququ. Bolqar qadınları 1937-ci ildə şərti olaraq səsvermə hüququ alırlar, lakin dul, evli və ya boşanmış olsaydılar, özləri seçilə bilməzdilər.
Zərərli istehsal amili
Bir neçə zərərli amillərin təsiri
İşlərin böyük əksəriyyətində bir insan iş mühitinin bir neçə fərqli amilindən təsirlənir ki, bu da bir neçə kimyəvi birləşmənin eyni vaxtda və ya ardıcıl olması (kombinə təsir) və ya kimyəvi və fiziki amillərin təsiri (qarışıq hərəkət) ilə əlaqəli ola bilər. , eyni zamanda eyni kimyəvi maddənin (kompleks hərəkət) bir neçə yolla (hava, su, qida ilə) bədənə nüfuz etmə ehtimalı.
Təhlükəli istehsal faktoru
Təhlükəli istehsal faktoru konsepsiyası da mövcuddur, lakin kəskin patologiyanı peşə xəstəlikləri və ya xəsarət kimi təsnif etmək məsələsi kimi, mənası da birmənalı deyil. GOST 12.0.002-2014 Əməyin Təhlükəsizliyi Standartları Sistemi (SSBT). Terminlər və təriflər (dövlətlərarası standart) ” zərərli istehsal faktorunu dərhal və ya sonradan bir xəstəliyə, o cümlədən ölümcül bir xəstəliyə yol aça biləcək bir faktor olaraq qəbul edir, bu da təhlükəli istehsal faktoru termininin kəskin inkişafla əlaqəli istifadəsini istisna edir patoloji. OSHA peşə təhlükələrini həm işlə əlaqəli zədə, həm də peşə xəstəliyi üçün potensial risk kimi qəbul edir.
Yuxarı Reyn
Yuxarı Reyn — Şərqi Fransada departament, Elzas rayonunun departamentlərindən biridir. Seriya Nömrəsi-68. İnzibati mərkəzi - Kolmar (inzibati bölgə). Əhali sayı - 765.634 nəfər (şöbələri arasında 29-ci yeri tutur) (2010-cu il məlumatına görə).
Coğrafiyası
Şöbənin sahəsi 3525 km².Şöbənin ərazisində Reyn çayı axır.
İnzibati bölgü
Department 6 rayonu və tərkibinə 377 bələdiyyə daxil olan 31 kantonu birləşdirir: Qeyd edək ki, Fransada dairənin inzibati mərkəzinə suprefektura deyilir və suprefekt tərəfindən idarə olunur. Əgər dairə mərkəzi eyni vaxtda departamentin mərkəzidirsə belə olan halda artıq suprefektura deyil, prefektura adlanır.
Tarixi
Yuxarı Reyn - 1790-ci ildə mart ayında yaradılmış, ilk 83 şöbədən biri  keçmiş Elzas  vilayətində yerləşir.
Fan Hui Kuat
Həyatı
Fan Hui Kuat 1965-ci ilin fevralında Vyetnam Respublikasının Baş naziri, marşal Nquyen Kao Kinin başçılıq etdiyi hərbi çevrilişdən sonra vəzifəsindən azad olunmuşdur. Baş nazirlikdən getdikdən sonra Kuat öz həkimlik fəaliyyətinə qayıtmışdır. O, 1975-ci ilə qədər siyasətdə qalmış, Asiya Antikommunist Liqası ilə işləmiş və onun Vyetnam ofisinə rəhbərlik etmişdir.
Fan Hui Kuat 1975-ci ilin avqustunda Vyetnam Respublikasının süqutundan sonra həbs edilmiş və zindana salınmışdır. O, 1979-cu ildə orada vəfat etmişdir.
Sakiçi Toyoda
– Yaponiya ixtiraçısı və sənayeçisi. Toxucu dəzgahlar sahəsindəki töhfələrinə görə tanınır. Onu "Yaponiya ixtiraçılarının kralı" adlandırırlar.
İlk illəri
Sakiçi Toyoda 1867-ci ildə Yaponiyanın Şizuoka prefekturasında doğulmuşdur. O, İkiçi və Ey Toyoda cütlüyünün birinci oğlu idi. Atası fermer olmaqla yanaşı, dülgərliklə də məşğul olurdu. Sakiçi ibtidai məktəbdən məzun olduqdan sonra atasının yanında işləməyə başlamışdır.
Karyerası
Toyoda milli məsələlərlə maraqlandığı üçün həyatını ixtiralara həsr etmək qərarına gəlmiş və toxucu dəzgahları inkişaf etdirməyə başlamışdır. 1890-cı ildə Tokionun Ueno bölgəsində keçirilmiş Üçüncü Sənaye Təşəbbüskarlığı Sərgisində maşınların çoxunun xaricdə istehsal olunduğunu görmüş və yerli maşınların istehsalının vacib olduğunu düşünmüşdür. O, insan gücü ilə işləyən toxucu dəzgahın dizaynını mükəmməlləşdirmiş, həmin dəzgahın məhsuldarlığını və istehsal etdiyi məhsulların keyfiyyətini artırmışdır. Onun bu dəzgahı həmin dövrdə geniş istifadə olunmuşdur. O, ilk dəfə 1891-ci ildə patent hüququ əldə etmişdir.
1894-cü ildə iplik çarxına malik maşın ixtira etmişdir. Ticarət və sənayə sahəsində qazandığı uğurlar sayəsində güc ilə işləyən toxucu dəzgahları hazırlamağa başlamış və insan gücü ilə işləyən toxucu dəzgahı 3 il ərzində tamamlamışdır. Növbəti il bu ixtirasına görə patent əldə etmişdir. Bu, Yaponiyada ixtira olunmuş ilk güc ilə işləyən toxucu dəzgah olmuşdur.
Toyoda 1903-cü ildə avtomatik arğac toxuculuğu üçün maşın dizaynını tamamlamışdır. Bu, ilk avtomatik toxucu dəzgah ixtirası olmuşdur. O, avtomatik toxucu dəzgahlarını inkişaf etdirməyə davam etmiş, 84 patentin və 35 yeni modelin müəllifi olmuşdur.
Mükafatları
Toyoda xidmətlərinə görə 1912-ci ildə "Göy lent" medalı ilə, 1927-ci ildə "Müqəddəs xəzinə" ordeni ilə təltif olunmuşdur.
Çan
Çan — soyad.
Banditizm
Banditizm - cinayət hüququnda dövlətin və cəmiyyətin əsaslarına qarşı ən böyük təhlükə yaradan cinayətlərdən biri. Dövlətlərin çoxunda banditizm ağır cinayət kimi xarakterizə olunur, bəzilərində isə buna yaxın anlayışlar vardır.
Arnold Fank
Arnold Henrix Fank (Arnold Heinrich Fanck; ) — alman kinorejissor, operator, montajçı və memuarist, dağ filmləri janrının banisi və ən böyük nümayəndəsi. 1920-1930-cu illərdə alman kinosunun ən görkəmli nümayəndələrindən biri. Arnold Funk yüksək təhsil almış, 1915-ci ildə geologiya üzrə doktorluq dissertasiyası müdafiə etmişdir. Onun mövzusu Sankt-Qallen fosilləri idi.
Fank ən məşhur filmlərini Veymar Respublikası illərində çəkib. Onlardan biri də “Müqəddəs dağ” əsəridir. Bu film Venesiya Film Festivalında Qızıl medala layiq görülmüşdür. Film tarixçiləri rejissorun Üçüncü Reyxdəki mövqeyini qiymətləndirməkdə fərqlənirlər. Onların bəziləri Fankı nasist rejiminin minionu kimi səciyyələndirirsə, digərləri onun o dövrdə persona non qrata olduğunu iddia edirlər. Bu zaman rejissor altı tammetrajlı bədii film və bir neçə qısametrajlı sənədli film çəkmişdir.
İkinci Dünya müharibəsi başa çatdıqdan sonra Arnold Fank 1933-1945-ci illərdəki fəaliyyətinin araşdırılması ilə bağlı İstintaq Komitəsinə ifadə verməyə məcbur olsa da, bəraət almışdır. Üç il meşə biznesi ilə məşğul olmuş, sonra şəxsi həyatına qərq olaraq xatirələrini yazmış, ömrünün sonunda bir müddət Almaniyada televiziyada çalışmışdır. Sonradan kinemotoqrafiyaya qayıtmağa müvəffəq olmadı.
Müasir kulturoloqlar və kino tarixçiləri Arnold Fankın filmlərini nəinki rejissorun yaratdığı bədii obrazların xüsusiyyətlərini müəyyən etmək üçün təhlil edirlər, həm də onları filmin fəlsəfi və estetik konsepsiyaları ilə əlaqələndirirlər.
Mezraa (İğdır)
Mezraa — Türkiyənin İğdır ilinin İğdır ilçəsinə daxil olan kənd.
Tarixi
Kənd 1901-ci il qaynaqlarında Xarabemezra olaraq qeyd edilir. Kənd 1928-ci ildən bəri eyni adı daşıyır.
Əhalisi
1886-cı il məlumatına görə kənddə 90 kürd yaşayırdı.
Səddi-İsgəndəri
Səddi-İsgəndəri (سد اسكندرى) — Əlişir Nəvainin 1485-ci ildə Cığatay dilində yazılmış İsgəndər (Makedoniyalı İsgəndər) haqqında poemasıdır. Xəmsəsinə daxildir. Fars (Şahnamə, İsgəndərnamə) və ərəb əfsanələrinin (Quran) işlənməsi əsasında Şərq ədəbiyyatında Makedoniyalı İsgəndər obrazının dərk edilməsinə həsr olunub. 89 fəsildən ibarətdir.
Məzmunu
Rum və Rusun övladsız hökmdarı (məlik) Faylakus şəhərin xarabalıqları arasından bir körpə tapır, onu övladlığa götürür və adını İsgəndər qoyur. Nəvai bu körpənin fars şahı Daranın gözdən düşmüş Rum şahzadəsindən olan oğlu olması versiyanı açıqlayır. İsgəndərə ən yaxşı müəllimlər təqdim olunur, o cümlədən Nakumoxisin oğlu Ərəstu. Ərəstu İsgəndərin böyük gələcəyini proqnozlaşdırır. Faylakusun ölümündən sonra İsgəndər Rum üzərində padşahlıq edir. Ölkəsində ədaləti bərqərar edərək, Zənzibarı ələ keçirdi və Əndəlüsdə möhkəmlənərək Frank dünyasını diz çökdürdü. Sonra İsgəndəriyyə şəhərinin əsasının qoyulduğu Misir fəth edildi. İsgəndər Şamı işğal edir və Hələb şəhərini zəbt edir, bundan sonra Məkkədə ibadət edir. Bundan sonra onun yolu Farsa, Xarəzmə, Qıpçaq çöllərinə və Saksına uzanır. Daha sonra ruslarla və osetinlərlə ittifaqa girən İsgəndər çərkəzlər və gürcüləri fəth edir. O, səhralıq ölkə Fərhardan keçərək şərqə doğru Mavəraünnəhr, Çigil və Çinə hərəkət edir. Çindən fateh Hind və Sində gedir. Kirmandan keçərək Xorasana çatır və burada Herat şəhərini tikir. Dünyanı fəth edən İsgəndər Ruma qayıdır, bundan sonra Yəcuclara qarşı divar çəkməyə başlayır. Sonra o, dənizlərdə üzür, adalar kəşf edir və şüşə topda Okeanın dərinliklərinə enmək qərarına gəlir. Onun canlı su tapmaq cəhdi uğursuzluqla nəticələnir.
Sonra Nəvai rəvayətin xronologiyasını pozaraq İsgəndərlə Dara arasındakı münaqişəyə qayıdır, çünki Faylakus bir vaxtlar minlərlə qızıl yumurta ilə Fars padşahına müntəzəm olaraq xərac verirdi. İsgəndərin taxta çıxması və Zəncilərə qarşı birinci yürüşü bir daha təkrarlanır. Üç ildən sonra Daradan çapar gələndə İsgəndər xərac verməkdən imtina edir. Buna cavab olaraq Dara Rum padşahına rəqibinin gəncliyinə eyham vuraraq, simvolik hədiyyə — çövkən dəyənəyi göndərir. Amma burada da İsgəndər geri qalmır. Qəzəblənmiş Dara İranı, Turanı və Çini öz bayraqları altına toplayır. Müttəfiq qoşunları Hinddən Qaraxanı, Çöldən Temur-Taşı (Dəştdən), Misirdən Bərka-Başını, Havrandan Fərəngisi, Şirvandan Dəvəlini Fars şahına aparır. Dara ordusunda siyahısında həmçinin özbəklər, moğollar, kalmıklar və 40.000 ərəb vardı. İsgəndərin ordusu hər birində 100 min əsgər olan iki qanaddan ibarət idi: sağ qanad franklar, sol qanad isə ruslardan təşkil olunmuşdu. İki ordunun döyüşündən əvvəl iki qəhrəman Borik və Harran arasında döyüş baş verdi. Sonra Borik daha bir neçə fars qəhrəmanını öldürür. Onunla ancaq Məğribdən pələng paltarında olan dəhşətli döyüşçü öldürür. Ertəsi gün qanlı döyüş başlayır, lakin gözlənilmədən Daranın qərargahında sui-qəsd baş verir və iki yaxın adam ağalarını öldürür. Qələbə İsgəndərə qismət olur, lakin o, düşmənlərinə qeyri-adi səxavət göstərir: Dara padşah hörməti ilə dəfn edilir, ordusuna ikiqat məvacib ödənilir. Daranın qızı Roksana İsgəndərin arvadı olur.
İsgəndər Daranı məğlub etdikdən sonra Çin, Hind, Misir, Bağdad, Məkkə, Kəşmir, Saksin və Sakalibaya səfirlər göndərir. Kəşmir, Hinda və Çin hökmdarları istisna olmaqla, bütün padşahlar İsgəndərin hakimiyyətini tanıyır. Nəvai Teymurilər imperiyasının iki ən böyük şəhərinin - Səmərqənd və Heratın əsasının qoyulmasını İsgəndərə aid edir.
Kəşmir sehrbazı Mallunun cadugərliyi ilə mübarizə aparmaq üçün İsgəndər müdriklərinə — Aristotel, Platon, Sokrat, Fales, Hermes, Arximed, Apollonius, Porfirius, Filemon və Şaminosa müraciət edir. Onlar dağ qalalarını əzməyə kömək edən "ildırım silahları" hazırlayırlar. Kəşmir hökmdarının xəzinəsindən İsgəndər Cəmşidin tükənməyən və dünyanın əks olunduğu iki qədəhini tapır.
İsgəndərin qüdrətini görən hindli Raca döyüşmədən təslim olur. Rum hökmdarı öz mərhəmətini göstərərək yerli əhaliyə yük düşməməsi üçün ordusunu Dehlidə yerləşdirməkdən imtina edir. İsgəndərin ordusu səndəl və çinar ağaclarının bitdiyi gözəl Nigar meşəsində yerləşir. Sonra İsgəndər ordusu ilə Qücərat və Omandan keçərək dənizləri və çölləri aşaraq Məğribə doğru hərəkət edir. O, orada vəhşi qarışqalardan xəbər tutur. Onların olduğu torpaqların arxasında İrəm kimi bir vadi vardı. Buranı keçməyin fəlakətli olacağı haqqında şayiələrə inanan İsgəndər sonrakı fəthlərdən imtina edir.
Əsərin sonunda Nəvai özündən əvvəlki X-XV əsr fars şairləri: Firdovsi, Nizami, Xosrov, Cami, Sədi, Ünsüri, Sənai, Xaqani və Ənvərini tərifləyir.
İsrail–Suriya münasibətləri
İsrail–Suriya münasibətləri — İsrail və Suriya arasında diplomatik və iqtisadi əlaqələr. 1948-ci ildə İsrail müstəqillik qazandıqdan bəri hər iki dövlət müharibə vəziyyətindədir. İki ölkə üç böyük müharibədə, yəni 1948-ci ildə İsrailin İstiqlal müharibəsi, 1967-ci ildə Altı günlük müharibə və 1973-cü ildə Yom Kippur müharibəsi zamanı bir-biri ilə mübarizə aparmış və daha sonra Livan vətəndaş müharibəsində və 1982-ci ildə Livan müharibəsində iştirak etmişdir. Qalan müddətdə barışıq müşahidə olunmuşdur. Zaman zaman qonşu dövlətlər arasında barışığa nail olmaq üçün uğursuz cəhdlər edilmişdir.
Suriya heç vaxt İsrail Dövlətinin varlığını tanımamışdır və bu günə qədər Suriyaya girmək üçün İsrail pasportlarını qəbul etmir. İsrail Suriyanı da düşmən dövlət olaraq qəbul edir və vətəndaşlarına bu ölkəyə getmələrini qadağan edir. Hər biri XX əsrin ortalarında formalaşdıqdan bəri iki dövlət arasında ikitərəfli diplomatik münasibətlər olmayıb.
İki ölkə arasında heç bir iqtisadi və mədəni əlaqələr yoxdur. Bircə müəyyən vətəndaşların sərhəddəki məhdud fəaliyyəti istisnadır. Suriya İsrailin ərəb boykotunda aktiv iştirakını davam etdirir. Hər iki dövlət atəşkəs xəttinin hər iki tərəfində yerləşən Qolan yüksəkliklərindəki Druze kəndlərinin sakinlərinə məhdud alma ticarətinə icazə verir. Atəşkəs xəttindəki sülh vəziyyəti 2011-ci ildə başlayan və bu gün də davam edən Suriyada vətəndaş müharibəsi zamanı pozuldu, ancaq İsrail bu münaqişədə ən az iştirak etdi.
Hər iki ölkə Osmanlı İmperiyasının varisləridir. Ölkələr arasındakı dövlət sərhədinin uzunluğu 83 km-dir
Tarix
1949-cu ildə sülh sazişi imzalanandan bəri İsrail ilə Suriya arasındakı münasibətlər düşmənçilik xarakteri daşıyır. 1967-ci ilin Altı günlük müharibədən əvvəl, su qaynaqları üzərindəki silahsızlaşdırılmış bölgələrdə ara-sıra toqquşmalar baş verirdi, həmçinin Qolan yüksəkliklərindən atəş açılırdı. Müharibədən sonra danışıqlar xüsusən İsrailin Qolan yüksəkliklərinin Suriyaya qaytarılması tələbi olur. 1990-cı illərdə ABŞ-nin vasitəçiliyi ilə Suriya İsraildən "4 iyun 1967-ci il tarixində", yəni Fələstin və Suriyanın ingilis mandatının keçmiş sərhədinin qərbinə keçməsini tələb etdi. Suriya Yom Kippur müharibəsi zamanı Qolan Təpələrini geri almağa çalışdı, lakin heç bir nəticə əldə edə bilmədi. 1974-cü il Tərk etmə Sazişinə əsasən onlar yalnız kiçik bir hissəni əldə edə bildi.
Humanitar yardım
İsrail Müdafiə Qüvvələrinin 2018-ci ilin iyul ayında verdiyi məlumata görə, suriyalılara israillilərdən humanitar yardımın ötürülməsi üçün 30-a yaxın əməliyyat həyata keçirilib. Ümumilikdə 75,700 litr yanacaq, 20 dəst tibbi avadanlıq, təxminən 77 ton paltar, 556 çadır, 30 “kölgə torları”, 12,5 ton uşaq qidası, 130 ton ərzaq tədarük edilmişdir. Bənzər əməliyyatlar Saxal tərəfindən Abaşan sərhəd keçid məntəqəsi vasitəsi ilə Suriya ilə mehriban qonşuluq əlaqələrini dəstəkləmək üçün həyata keçirildi.
İqtisadi əməkdaşlıq
2004 İsrail KuneYtra keçid məntəqəsi vasitəsi ilə Suriyaya alma ixrac etdi. 2010-cu ildə Qolan yüksəkliklərində Druze fermerləri tərəfindən yetişdirilən 10 min tona yaxın alma Suriyaya göndərildi. İsrail naziri Ayub Kara Golan yüksəkliklərinin şəhərlərini su ilə təmin etmək üçün Suriya ilə anlaşmaya çağırdı. Bu gün Macdal Şams şəhərindəki suyun 10% -i Suriya Ein əl-Tufə mənbəyindən təmin edilir. Bu müqavilə 25 ildir qüvvədədir.
2019-cu ilin mart ayında Saxal komandanlığı, İsrail Kənd Təsərrüfatı Nazirliyinin verdiyi icazəyə baxmayaraq, təhlükəsizlik səbəbiylə Suriyaya alma tədarükünü maneə oldu.
Natalya Buksa
Natalya İqorevna Buksa (Ната́лія Ігорівна Букса; doğ. 6 noyabr 1996, Lvov) — Ukrayna şahmatçısı, 20 yaşa qədər qızlar arasında dünya çempionu (2015). Qadınlar arasında qrosmeyster (2015).
O, FİDE-nin 2016-cı ilin dekabr ayına olan reytinq siyahısında 2264 xalla 269-cu yerdə qərarlaşıb (Ukrayna şahmatçıları arasında 13-cü yer).
Şəxsi həyatı
2018-ci ilin may ayında azərbaycanlı şahmatçı Rauf Məmmədovla nişanlanıb.
Radiolümenesensiya
thumb|right|Radiolümenesensiya (bu vəziyyətdə — tritium) arxa işığı olan [[brelok]] Radiolümenesensiya — ionlaşdırıcı şüalanmaya məruz qalma nəticəsində yaranan bir maddənin Lüminessensiyası.
Texnologiyada, qamma şüaları, alfa və ya beta hissəcikləri yayan radionuklidlər daimi fəaliyyət göstərən yüngül kompozisiyaları (SPD) aktivləşdirmək üçün geniş yayılmışdır. Məsələn, torium və ya radium-226. SPD fosforu sink sulfid əsasında istehsal edilmişdir. Belə SPT-lər çox uzun müddət — bir neçə il və hətta onilliklər ərzində işıq yayma qabiliyyətinə malikdirlər ).
Radiolümenesensiya işıq mənbələri işıq mənbəyinin yüksək muxtariyyətinin tələb olunduğu texnologiya sahələrində — dəniz şamandıraları, vertolyotun rotor ölçülərinin gecə təyin edilməsi üçün ampul edilmiş mənbələr, partlayıcı mühitlərdə işləmək üçün işıq mənbələri (mina və mədənlərdə), müxtəlif növlərdə tətbiq tapmışdır. Təcili və avtonom işıqlandırıcılar, göstəricilər, alət kadranları üçün işıq mənbələri, silah mənzərələrinin işıqlandırılması və s.
Bu maddənin qaranlıqda tətbiq etdiyi simvolları ayırmaq və ya bunun əsasında saat kadranlarının və digər cihazların daimi işıqlandırılmasını həyata keçirmək üçün tələb olunan minimum lüminesans maddənin miqdarını təyin edən beynəlxalq ISO 3157 və NIHS 97–10 standartları mövcuddur.
Parıltı intensivliyi, kompozisiyanın keyfiyyətinə əlavə olaraq, örtükün səth sahəsinə və təbəqənin qalınlığına da bağlıdır. Vaxt keçdikcə radionuklid istehlak olunur və sabit izotoplara çevrilir. Fosfor da azalır, işıq mənbəyi parlaqlığını itirir. Buna baxmayaraq, parlaqlığını itirmiş SPT-lər də artan radiobioloji təhlükə mənbəyidir və xüsusi atılmaya məruz qalırlar.
Təkdam (Kəlbəcər)
Təkdam — Azərbaycan Respublikasının Kəlbəcər rayonunun Yellicə kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Kəlbəcər rayonunun Keşdək kənd Sovetindən Təkdam kəndi Yellicə kənd Sovetinin tərkibinə verilmişdir. 1993-cü ildə Ermənistan Respublikası Silahlı Qüvvələri tərəfindən işğal edilib. Kənd 2020-ci ilin noyabr ayında üçtərəfli razılaşmaya görə işğaldan azad olunub.
Toponimikası
Yaşayış məntəqəsini qonşu Keşdək kəndindən köçüb gəlmiş ailələr qədim dövrdə daşdan tikilmiş, indi də yaxşı saxlanmış kiçik bir binanın (yerli əhali bu binaya dam deyir) ətrafında saldığına görə belə adlandırılmışdır. Kənd ərazisində tək bir ev, tikili olan ərazidə salındığına görə belə adlanır. Yerli əhali arasında bir ev olan yerlərə tək evli və ya təkdam deyilir.
Coğrafiyası və iqlimi
Kənd dağətəyi ərazidə yerləşir.
Bulaqları
Çınqıllı bulaq, Sarı bulaq, Turşlu bulaq, Axac bulağı, Gözəllər bulağı.
Məşhur yerləri
Yamacpay, Şişdağ, Həsənin yalı, Xallar, Arxac biçənəyi, Cəmilin yalı, İldırımvuran yarğan, Kartof yerləri, Böyükpay, Dongüney, Səngər qayaları, Pəhləvan Nəbibiçən, Turşlubulaq biçənəyi, Yal mərəyi, Acıarmud, Xırman daşları, Cərgəqayalar, Topdaş.
Balıqçılıq
thumb|300px|Hindistanlı balıqçılar thumb|300px|Nohur gölündə balıq tutan balaca qız Balıqçılıq — su hövzələrində balıq ların, digər su heyvanları və bitkilərinin artırılması, bərpası, yetişdirilməsi, istifadəsi, mühafizəsi və faydalı əlamətlərinin yaxşılaşdırılmasına yönəldilmiş bioloji, biotexniki, texnoloji və təşkilati tədbirlər sistemi.
Balıqçılıq təsərrüfatı
Balıqçılıq təsərrüfatı ən qədim təsərrüfat sahələrindən biridir. İlkin olaraq balıqçılıq təsərrüfatı isti iqlimə malik ölkələrdə yaranmışdır. Məsələn, Meksika (6,5min il e.ə.), Çin (3,5 min il e.ə.), Misir (2,5 min il e.ə.), Hindistan (2000-ci il e.ə.). 3750 il bundan əvvəl Çində balıqların çoxaldılması üçün nohurlar yaradılmışdı. Eramızdan əvvəl 1020-ci ildə balıqların xüsusi əhəmiyyət kəsb edən bəzi növləri satış məqsədi ilə böyük miqyasda yetişdirilirdi. Çinli Fan Li e.ə. 599-cu ildə yazdığı balıqyetişdirilməsi haqqında məlumat bu sahə barəsində dövrümüzə gəlib çatmış ilk əlyazmadır.
Balıqçılıq təsərrüfatında hidrotexniki qurğuların istifadəsi
Praktikada ən geniş istifadə olunanlardan biri göllər kənarında yaradılmış köməkçi sututarlarda yerləşdirilən hidrotexniki qurğulardır. Köməkçi sututar gölə suburaxan və su qəbul edən kanallar vasitəsi ilə birləşdirilir. Sututarlar istiqamətləndiricilərlə təchiz olunur. Qurğuda yaradılmış axın balığın diqqətini çəkir və onu süni sututara və ya bu yolda qurulmuş ov alətinə doğru yönləndirir. Bu üsul istehsalın effektliyini artırır. Ancaq bu qurğuların çatışmazlığı da mövcuddur. Bu mənfi cəhət böyük material xərcinə ehtiyac, elektrik xətlərinə və yaşayış məntəqələrinə yaxınlıq problemləridir. Göstərilən hidrotexniki qurğuların məqsədi bir tikili ilə bir çox balıqçılıq təssərrüfatı məsələlərinin həllidir (balıq körpələrinin yetişdirilməsi, balıqların saxlanması, satış üçün balıq ovu və s.).
Balıqçılıq təsərrüfatında qapalı su təchizatı sistemlərinin istifadəsi
Qapalı su təchizatı qurğularının balıqçılıq təsərrüfatında istifadə olunması ən proqressiv və perspektiv üsuldur. İlk növbədə sututarda proseslərə tam nəzarət, lazımi temperatur şəraiti və qaz mübadiləsi mühitinin yaradılması və tam və ya qismən avtomatlaşdırma hesabına baş verir.
Qurğu balıqların çoxaldılması üçün komfort şəraitin yaradılmasını təmin edən cihazlarla quraşdırılmış hovuzlardan ibarətdir. Bu zaman aşağıdakı göstəricilərə diqqət yetirilir:
Bir qayda olaraq, bu qurğular qapalı şəkildə quraşdırılır, atmosfer hadisələrinin yağış və ya mövsümi temperatur fərqləri şəklində təsirini aradan qaldırır. Qapalı su təchizatı sistemlərinin ölçüləri kifayət qədər böyük diapazonda dəyişib, kiçikdən tutmuş sənaye tipinə qədər olur. Onlar on minlərlə ton balıq əldə etməyə imkan verir. Ən kiçik qurğulardan biri mini QSS-dən biri, cəmi bir yarım kubmetr su tutumu olan bir hovuzdur. Bu qurğu seçilmiş balıq növündən asılı olaraq ildə 50 ilə 500 kq arasında məhsul yetişdirməyə imkan verir.
Əsgər Broyan
Əsgər Böyüki Broyan və ya Əsgəre Böyük  — yezidi əsilli SSRİ şairi və yazıçısı.
İtirilmiş həftəsonu (film, 1945)
Məzmun
Filmdə içki düşkününün faciəsindən danışılır. Bu içki düşkünü, Don Birnam adlı yazıçıdır. Onun qardaşı Vik və rəfiqəsi Helen birlikdə həftəsonu planlaşdırırlar. Pulsuz qalmış Donun artıq 10 gündür ki, spirtli içki içmədiyini zənn edərək, çıxıb gedirlər, lakin Don işləmək bəhanəsiylə getmir və yenidən içib əyyaşlıq etməyə başlayır.
Sufiabad (Çaldıran)
Sufiabad - İranın Qərbi Azərbaycan ostanının Çaldıran şəhristanı ərazisinə daxil olan kənd.
Əhalisi
2006-cı il məlumatına görə kənddə 19 nəfər yaşayır (5 ailə).
Azərbaycan bayraqlarının siyahısı
Azərbaycanda istifadə olunmuş bayraqların siyahısı.
2021 İslam Həmrəyliyi Oyunları
2021-ci il İslam Həmrəyliyi Oyunları — İslam Həmrəyliyi İdman Federasiyasının himayəsi altında 2022-ci il avqustun 9-dan 18-dək Türkiyənin Konya şəhərində keçirilən tədbirdir.
Müsabiqənin ilkin olaraq 2021-ci il avqustun 20-dən 29-dək keçirilməsi planlaşdırılırdı. Daha sonra Tokioda keçiriləcək Yay Olimpiya və Paralimpiya Oyunlarının 2020-ci ilin yayından 2021-ci ilə təxirə salınması ilə əlaqədar idman federasiyalarının və idmançıların gərgin iş qrafikinin qarşısını almaq üçün təxirə salınması qərara alınıb. Daha sonra, COVID-19 pandemiyasının baş verməsi ilə əlaqədar oyunlar yenidən 9-18 avqust 2022-ci il tarixinə təxirə salındı.